Paterna impulsa EchoPaterna, un projecte pilot d'estalvi d'aigua en els comerços
18/02/2020

# Paterna impulsa EchoPaterna, un projecte pilot d'estalvi d'aigua en els comerços

[![Paterna impulsa EchoPaterna, un projecte pilot d'estalvi d'aigua en els comerços](/images/noticias/2020/02/echoPaterna-gr.jpg)](/images/noticias/2020/02/echoPaterna-gr.jpg)

18.02.2020

Aquesta iniciativa, que té una duració prevista de 18 setmanes, està dirigida a aquells establiments que tenen l'aigua com a pilar fonamental de la seua activitat com a perruqueries, bars o clíniques dentals, entre altres negocis

L'Ajuntament de Paterna, a través de l'empresa mixta Aigües de Paterna, posarà en marxa EchoPaterna, un projecte pilot d'estalvi en el consum d'aigua en comerços i establiments de la ciutat.  
  
Així ho ha anunciat hui la Tinenta Alcalde de Seguretat, Mobilitat i Transició Ecològica, Nuria Campos, qui ha indicat que “aquesta sostenible iniciativa a més de buscar un estalvi en el consum d'aigua en aquells negocis on aquest recurs siga molt utilitzat, també aconsegueix un estalvi econòmic en la factura final”.  
  
“Es tracta de ser més responsable i eficient en l'ús dels recursos hídrics”, ha destacat Campos al mateix temps que ha explicat que aquest projecte oferirà als establiments que l'integren assessorament tècnic-ambiental sobre les seues instal·lacions interiors i bones pràctiques per a la consecució d'estalvis en el consum d'aigua.  
  
Amb aqueix objectiu, es procedirà a la selecció d'establiments de diferents tipologies d'activitats i sectors, com poden ser bars i restaurants, perruqueries, clíniques dentals, etc., per a analitzar, de forma diferenciada, els consums i pràctiques habituals de cadascun d'ells.  
  
El pla pilot comptarà amb el suport de comptadors amb telelectura, que s'instal·laran en els establiments a analitzar, i que permetran monitorar el consum d'aigua al llarg del dia, a més de disposar d'un sistema d'alarmes per sobreconsum.  
  
“Amb les dades obtingudes a través del sistema de telelectura, juntament amb l'anàlisi de l'històric de consums, i la realització d'inspeccions de les instal·lacions i punts de consum, estarem en disposició de realitzar un assessorament personalitzat a través de la definició d'un programa d'accions concretes per a cada participant del pla pilot. Després de la implementació d'aquestes mesures es durà a terme un seguiment per a comprovar la seua efectivitat i l'impacte real en l'estalvi d'aigua”, ha assenyalat Núria Campos  
  
El Pla finalitzarà amb la redacció de les conclusions del pilot i l'elaboració d'un catàleg de mesures i bones pràctiques per a les diferents activitats analitzades el propòsit de les quals serà aconseguir un estalvi en la factura de l'aigua així com la conscienciació social en l'ús responsable del recurs hídric.